CELEX: 31982D0723
Language: el
Date: 1982-10-18 00:00:00
Title: 82/723/EOK: Απόφαση της Επιτροπής της 18ης Οκτωβρίου 1982 για την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με την οδηγία 72/159/EOK του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31982D0723

82/723/EOK: Απόφαση της Επιτροπής της 18ης Οκτωβρίου 1982 για την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με την οδηγία 72/159/EOK του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 299 της 27/10/1982 σ. 0039 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Οκτωβρίου 1982  για την εφαρμογή της μεταρρύθμισης των γεωργικών διαρθρώσεων στις Κάτω Χώρες σύμφωνα με την οδηγία 72/159/ΕΟΚ του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (82/723/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η κυβέρνηση των Κάτω Χωρών ανακοίνωσε στις 5 Αυγούστου 1982, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις αποφάσεις αριθ. 260 και 273 που εξέδωσε στις 3 Ιουνίου 1982 η διευθύνουσα επιτροπή του ιδρύματος που διαχειρίζεται το Ταμείο Γεωργικής Αναπτύξεως και Εξυγιάνσεως, σχετικά με τροποποίηση της απόφασης για τις γεωργικές εκμεταλλεύσεις που είναι δυνατό να αναπτυχθούν·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει άν, εφόσον ληφθεί υπόψη η ανακοίνωση που αναφέρθηκε προηγουμένως, οι διατάξεις που αφορούν την εφαρμογή της οδηγίας 72/159/ΕΟΚ και ισχύουν στο Βασίλειο των Κάτω Χωρών, εξακολουθούν να πληρούν τις προϋποθέσεις για χρηματοδοτική συμμετοχή της Κοινότητος στην κοινή δράση που αναφέρεται στο άρθρο 15 της οδηγίας 72/159/ΕΟΚ·  ότι η απόφαση της διοικούσας επιτροπής που αναφέρθηκε ανταποκρίνεται στους όρους της οδηγίας 72/159/ ΕΟΚ·  ότι ζητήθηκε η γνώμη της Επιτροπής του ΕΓΤΠΕ σχετικά με τα δημοσιονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την εφαρμογή της οδηγίας 72/159/ΕΟΚ, που ισχύουν στο Βασίλειο των Κάτω Χωρών, εξακολουθούν να πληρούν τις προϋποθέσεις για μια χρηματοδοτική συμμετοχή της Κοινότητος στην κοινή δράση που αναφέρεται στο άρθρο 15 της οδηγίας 72/159/ΕΟΚ, εφόσον ληφθούν υπόψη οι αποφάσεις αριθ. 260 και 273 που εξέδωσε στις 3 Ιουνίου 1982 η διοικούσα επιτροπή του ιδρύματος που διαχειρίζεται το Ταμείο Γεωργικής Αναπτύξεως και Εξυγιάνσεως, σχετικά με την τροποποίηση της απόφασης για τις γεωργικές εκμεταλλεύσεις που είναι δυνατόν να αναπτυχθούν.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 18 Οκτωβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.